Pärast seda jubedat kohtuistungit
ei saanud ma magada.
Häbi oli liiga suur.
Toore sibula söömine ei aidanud sugugi.
Seega otsustasin ma enne päikesetõusu õue minna
ja heita esimese pilgu sügisese pööripäeva täiskuule.
Ma vaatan igal aastal selle metsiku oranži kuu poole ja soovin midagi.
Ükski soov pole iial täitunud. Peale selle, mille soovisin tol ööl.
Mu märkmik!
ÜLISALAJANE
Arvasin, et olin selle igaveseks kaotanud.
Lõks see ei olnud,
muidu oleks mulle seif pähe kukkunud.
Aga kes selle siia tõi?
Ehk polnudki see tähtis.
Mind huvitas vaid see, et mu märkmik oli tagasi ja kirjatööd oli mul ohtralt.
Kuid veidral kombel keeldus mu aju koostööst.
Otsustasin teha seda, mida alati, kui mõte kinni kiilub:
läksin erakorralisele spioneerimismissioonile.
KUIDAS KASSID
10 000 dollari torn
AEG TORNI EHITADA
Tulvil võimu ja raha
Miks mul ühtegi mõtet pole?
Sest ma olen liiga ohtlik, Harriet.
Kõik, mida sa minusse kirjutad, teeb teistele haiget.
Ja see pole ilus, pisike.
Aga Ole Golly sõnul ei pea tõe rääkimise eest vabandust paluma.
Ja kuidas see läks, linalakk?
See veider pind mu kõhus hakkas äkitselt õige teravalt torkima.
Otsekui öeldes midagi, mida ma juba teadsin,
kuid ei julgenud tunnistada.
Ma ei suudagi kirjanik olla.
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
KIRJANIK HARRIET
LOUISE FITZHUGH' AINETEL
Vaatasin tööle minevaid inimesi
ja hakkasin mõtlema...
Kui minust ei saa kirjanikku, kes ma siis olla võiksin?
Aknapesija Harriet?
Lilleseadja Harriet?
Või hoopis Harriet, mees, kes müüb hot dog'e?
Harriet? Mida sa siin väljas teed?
Lihtsalt mõtlen.
Kes ma olla võiksin, kui mitte kirjanik?
Noh, nii nutikal tüdrukul on väga palju häid valikuid.
Hakka näiteks arstiks.
Ma ei talu ju verd.
Aga õpetajaks?
Ma olen tatikuulide vastu allergiline.
Aga astronaudiks? Võiksid Kuule sõita.
Paps, mul läheb vanaema juurde sõites autoski süda pahaks.
Me üritame aidata.
Ma tean. Tahan lihtsalt üksi olla, eks?
Harriet, see saabus eile, kui sa koos emaga väljas olid.
Ole Golly?
Harriet, mäletad kindlasti, et meenutasin sulle korduvalt Keatsi sõnu:
„Tõde on ilu ja ilu tõde.“
Nii tore, et sa märkmikku tõe rääkimiseks kasutasid.
Muidugi ei tohiks keegi teine sääraseid märkmikke lugeda,
aga kui siiski loeb, Harriet, pead sa tegema ühte asja.
Ja see ei meeldi sulle. Sa pead vabandust paluma.
Vabandust paluma?
Pea meeles, et kirjutamine peab maailma armastust tooma.
Seda ei tohi sõprade vastu kasutada.
See sõnum oli ootamatu,
aga teadsin täpselt, kuhu Ole Golly õpetus mu viib.
Janie, anna andeks.
Et ma sinust niiviisi kirjutasin ja eile vabandust ei palunud ning kõik muu.
Sa pole hull pahatahtlik teadlane, olin lihtsalt kade.
Kade?
Mina mängin kirjanikku, mu sõnad teevad teistele haiget.
Sina oled aga päris ehtne teadlane, kes üritab maailma paremaks muuta.
Ei tea midagi.
Üritasin eile uut energiaallikat sünteesida,
kuid aurustasin kogemata oma ninakarvad.
Anna mulle andeks, Janie.
Antud.
Piisonit?
Aitäh.
Kas sina tõid eile õhtul mu märkmiku ära?
Jah. Oled ilma oma märkmikuta nagu Albert Einstein ilma viiulita.
Arvasin varem sama.
Ma ei taha enam kirjanik olla.
Mida?
Võiksin tegeleda miljoni muu asjaga. Ema arust võiks must õpetaja saada.
Vähemalt saaksid end pärast tunde jätta.
Sport, on sul hetk aega? Ma tahaksin rääkida.
Oota!
Ma pidin temaga rääkima.
Otsustasin oma vingeid spioneerimisoskusi veel viimast korda kasutada.
Sport Rocque, palun tule otsekohe direktori kabinetti.
Köis hõõrus!
TERE TULEMAST
Anna mulle võimalus.
Sa oled uskumatu.
Äkki sooviksid natuke pitsat?
Lisan tellimusele ka siira vabanduse.
Tere.
Jäta mind rahule!
Stopp! - Wallace, ära jama.
Turvalisus ei ole jama, Sport, seda tuleb alati silmas pidada.
Aitäh, Wallace.
Pole vaja tänada.
Ma olen korrapidaja, Harriet. See on minu töö.
Sport, tahan lihtsalt öelda...
Ei huvita, Harriet. Liiga hilja.
Kui sa vabandust vastu ei võta,
siis äkki võtad selle?
Siin on kirjas kõik meie sõpruse plussid ja miinused.
SÕPRUS - KOKKU
Pluss 20? Selle eest, et õpetasin, kuidas mängu „Kivi, paber, käärid“ alati võita?
Pluss kümme selle eest, et su kirjanditest õigekirjavigu otsin.
Pluss 100 selle eest, et andsin sulle Mickey Mantle'i 3D-pesapallikaardi.
Siin on väga palju plusse, Harriet. Väga palju plusse.
Mõned miinused on ka.
Miinus 820 selle eest, et kirjutasin oma parimast sõbrast õelaid asju.
Aga numbreid vaadates peaksid nägema, et see sõprus on siiski üsna kasulik.
HMW + SPR = SEMUD!
Ei, ei ole. Sa arvutasid valesti.
Vaata, siin oleks pidanud lisama kahe ja siin kolme.
Näe, tegelikult on meie sõprus 180 punktiga miinuses.
Räägi, mida ma ütlema pean, ja ma ütlen seda.
Kirjutaksid selle oma märkmikusse ja kasutaksid seda minu vastu.
Lase tal minna, Harriet.
Minu arust on Sportil praegu pisut ruumi vaja.
Lase tal hingata.
Sporti mu vabandus ei huvitanud,
kuid lootsin, et klassikaaslasi huvitab.
Tean, et te kõik vihkate mind, nagu vampiir vihkab päikest,
ma ei süüdista teid Transilvaania sekundikski...
No kuule, Beth Ellen!
Kuidas ma ühe koivaga hakkama saan?
Mul ei ole tekst peas.
Ehk seepärast, et nätsutad päev läbi oma tobedaid juukseid.
Palju õnne, Marion.
Järjekordne esikoht aasta kõige vastikuma inimese kategoorias.
Räägi, Pinky, mis tunne on olla kõigist tsirkuseveidrikest kõige veidram.
Noh, minu juurde tullakse vähemalt niisama aega veetma,
mitte vaid mu ema kooki sööma.
See oli uskumatu.
Minu kirjutatud nõmedused olid kõik omavahel tülli ajanud.
Lapsed, palun.
Sügisene lõikuspidu tähendab koostööd,
saagi koristamist,
hooaja imemagusate andide nautimist.
Sport, Janie, te peate koos töötama.
Olete ju mu tipp-topp kartulikoogimeeskond.
Olime jah, aga siis kuulsin, et Janie andis Harrieti märkmiku tagasi.
Mida? - Kuidas sa võisid?
Miks?
Harriet on mu sõber.
Arvasin, et meie oleme sõbrad.
Lapsed, hingame sügavalt sisse
ning puhume need tumedad tormipilved minema.
Harriet, arvasingi, et nägin sind kardina vahelt piilumas.
Mis juhtus?
Kõik on minu pärast tülis.
Ei ole.
Näitlejad on oma tujutsemiste poolest suisa kuulsad.
Kas sa nätsutad jälle juukseid?
Jäta mind rahule!
Appi!
Prl Elson, aitäh, et te mulle sibula rolli andsite.
Sain natuke aega tunda, et mul on palju erinevaid kihte.
Sul ongi palju kihte.
Ei ole.
Mul on ainult üks kiht,
haisev ja õel.
Seepärast näidendist lahkuma peangi.
Mida? - Näidend on ilma minuta parem.
No aga mis saab sinu kirjutatud tekstist ja lauludest,
mis panevad praelisandid end kangelastena tundma, Harriet?
Naaske lihtsalt algse teksti juurde.
Marion on siis õnnelik. Ja tema on ju peaosatäitja.
Nojah, nii et ma siis...
Harriet, ei.
Sibula terav ja särtsakas mekk tasakaalustab
kõigi teiste roogade maitseid.
Me vajame sinu pikantset iseloomu.
Koduteel tundus, et kõik vahtisid mind hukkamõistvalt.
Isegi tuvid.
Arvate, et teie olete täiuslikud?
Tiivulisteks rottideks kutsutakse teid põhjusega.
Hakkasin esimest märkmikku täitma seitsmeaastaselt.
Juba siis tahtsin ma suureks kirjanikuks saada.
Kuusteist märkmikku hiljem teadsin ma tõde.
Minust saab hoopis Harriet, mees, kes müüb hot dog'e.
Äkki räägime sellest?
Öelda pole enam midagi.
Harriet. Nii tore sind näha.
Miks sa sibulaks riietunud oled?
Koolinäidendi jaoks.
Miks teie koerad biitleid meenutavad?
Meid on tabanud raskekujuline biitlimaania.
Eks, poisid?
Mu menukaim koerterõivaste komplekt. On kõik hästi, kullake?
Eks vist.
Aga kuidas kirjutamine edeneb?
Minust ei saa enam kirjanikku.
Mida? Miks mitte?
Ole Golly sõnul peab kirjanik maailma armastust tooma.
Aga mina ainult kritiseerin inimesi.
Kas sa mind kritiseerisid?
Jah.
Nii?
Kirjutasin, et te olete laisk.
Siis pidasin teid lihtsalt argpüksiks.
Ja mida sa siis arvasid, kui veel pisut spioneerinud olid?
Meenutasin, kuidas üritasin kord tomativõikude asemel
hoopis tomati-juustuvõikusid sööma hakata. Lõin täiega põnnama.
Mõistsin, et terve oma elu muutmine on ilmselt miljon pluss viis korda hirmsam.
Vapper on raske olla. - Aga te saite hakkama.
Need on ju koer-biitlid!
Pean minema. - Head aega, pr Plumber!
Õnn kaasa!
Mõtlesin teistele inimestele oma spioneerimismarsruudil,
näiteks hr Withersile ja tema 26 kassile.
Arvasin alguses, et ta on kõhedust tekitav erak.
Siis selgus, et tema ema suri
ja hr Withers kurvastas nii väga, et tahtis end maailma eest peita.
Ja siis veel Carlos.
Teda pidasin ma ju kardetud Pisipoodide Puistajaks.
Siis selgus aga, et ta kaitses oma vanemate kauplust.
„Tervist, proua...“
Tervist, proua sibul.
Ja nüüd oleme sõbrad.
Sain aru, et olin alguses kõiki sihtmärke kritiseerinud.
Kuid asja lähemalt uurides jõudsin ma tõe jälile.
See tuleb kirja panna.
Mu märkmik!
Prügiauto, oota!
Mu märkmik on prügikastis!
Oodake!
„Tõde on ilu ja ilu tõde.“
Nii John Keats ütles.
LIIM
Asjadesse tuleb lihtsalt süvitsi minna.
Kui ma suutsin nii kohelda võõraid,
siis miks see sõpradega ei õnnestunud?
No nii, noored näitlejahakatised.
Kas teie varbad kihelevad juba?
Eesriie tõuseb kohe.
Olgu, seda energiat kasutamegi.
Tere hommikust kõigile.
Teeme koos korraliku tervitusaplausi kuuendikele.
Esitusele tuleb näitemäng „Sügisese lõikuspeo pidusöök“.
Meie oleme maguskartulid.
Maitselt magus, hea mugida.
Meie oleme kartulikoogid.
Kasvult väiksed, kuid krõbedad.
Mu kirbe mekk mu paneb karjuma: „Ma olen...“ Ma olen...
„Rooskapsas, just see olen ma.“
Ah jaa. Rooskapsas, just see olen ma!
Nüüd olge muretud. Pearoog on saabunud.
Te vahetasite kohad.
Tõesti?
Nüüd on kõik ju tagurpidi.
Kuule, vaata ette!
Kas sa Harrieti näed?
Pole vaja vastata.
Palun teie tähelepanu.
Teie ees on surma trotsiv lugu armastusest ja kaotusest.
Helidest ja raevust.
Rumalusest, valedest ja andestusest.
Teie ees on „Sibula nutulaul“.
Ma olen sibul.
Haisev ja närune vili, mis inimesed nutma ajab.
Maguskartulid, kirjutasin, et te peaksite tsirkuseveidrikega liituma.
Aga siis jõudsin sügavama kihini
ja nägin, kui vapralt te iseendale truuks jääte.
Mõistsin...
et tsirkusesse, millega on liitunud Pinky ja Lillasokk,
tahaksin kuuluda ka mina.
Leppige sellega!
Kirjutasin oma märkmikusse,
et inimesed külastavad Carrie Andrewsit ainult tema ema koogi pärast.
Siis vaatasin sügavamale.
Carrie juurde võidakse ju minna koogi pärast,
aga sinna jäädakse Carrie enda pärast.
Päriselt?
Marionist kirjutasin järgmist.
See on isegi minu jaoks jõhker.
Aga niimoodi kirjutas mu välimine kiht.
See kiht on ikka vihane, et Marion mu kolmandas klassis hülgas.
Vaatasin sügavamale.
Nii nagu sügis muutub talveks, võib külmaks minna ka sõprus.
Aga see on normaalne, nagu aastaaegade vahelduminegi.
See on loomulik, keegi pole selles süüdi.
Kirjutasin igaühele midagi.
Rachel on oma pulgakommide moodi.
Väljastpoolt kõva, seest pehme.
Beth Ellen, tahaksin väga su sõber olla.
Mina sinu oma ka.
Kõige tähtsama sõnumi jätsin viimaseks.
Ütlesin su kohta halvasti, sest olin lihtsalt kade.
Isa arvates oled piisavalt küps, et tema eest hoolitseda.
Minu vanemad ei usalda minu hoolde kuldkalagi.
Ma ei süüdista teid!
Andsin kuldkaladele spagette, asi lõppes halvasti.
Tean, et mu vanemad sooviksid vahel, et oleksin rohkem sinu moodi.
Ärge muretsege, mõtlen vahel sama.
Ning pärast märkmikuga juhtunut ja Ole Golly lahkumist
tunnengi end vanema ja targemana.
Aga tahan ikka oma kaisuka kooli kaasa võtta,
„Linna“ mängida ja päev läbi šokolaadi-piimakokteile juua.
Tahaksite, et kasvaksin kiiremini, aga elu 11-aastasena on mul hästi käpas.
Ja kui ma viimaks tõepoolest suureks kasvan, ütlete:
„Oi, sa olid väiksena nii neetult armas.“
Nii et milleks kiirustada?
Seega, Sport...
Unustasin, mida ütlema pidin.
Braavo, braavo, brava, bravissima!
Ma armastan oma tööd.
Annan neljakordse vande, et edaspidi vaatan ma alati sügavamale
ja toon maailma armastust.
Võtke kõik üks leht.
Pidasin sõna kooli ajalehega liitudes...
AU KORRAPIDAJALE
...ja kirjutasin loo Wallace Walkerist.
Nagu kõik teised, arvasin minagi, et ta on tobu,
kuni mõistsin, et tegelikult on ta kangelane.
Torkiv tunne mu kõhus kadus viimaks.
Aga Ole Gollyt igatsesin ikka hullupööra.
Õnneks elab aga tema kõige tähtsam tarkusetera minu sees igavesti.
Et olla suurepärane kirjanik, pead sa kõike teadma.
Ja et kõike teada, pead sa kõike nägema.
Ja et kõike näha, pead sa olema spioon.
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Ja ma annan endast parima Et naabruskonnas head teha
Naeratan hästi kenasti
Ja püüan rääkida tõtt
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Saan selleks, kes olla tahan
Iseseisvaks
Ma tahan lihtsalt olla Sa tahad lihtsalt olla
Me tahame lihtsalt olla
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
Tõlkinud Triin Jürimaa